SAD: Smanjenje potrošnje energenata na vlastitu korist i na dobrobit naše planete
Tehnološke komponente su jedna stvar, a drugi vrlo značajan dio je promjena odnosa ljudi prema potrošnji energije
Dobr primjer je jedna poslovna zgrada u Arlingtonu, nedaleko od Washingtona. Za samo godinu dana provođenja programa racionalizacije, potrošnja elektro-energije smanjena je za 28 odsto. U novcu to je.... 250.000 dolara! Američka Agencija za zaštitu okoline inicijator je i pokrovitelj vrlo interesantnog natjecanja. Takmičari su, da tako kažemo, velike poslovne, stambene i druge zgrade i timovi koji ih održavaju, a cilj je smanjiti potrošnju energije i samim tim doprinijeti manjem zagađivanju okoline. Stambene i komercijalne zgrade i kompleksi u Sjedinjenim Državama troše oko 40 odsto ukupne potrošnje energije. Administracija predsjednika Baracka Obame, čije je jedan od nacionalnih prioriteta efikasnije korištenje energenata, želi i kroz spomenuto takmičenje pokazati da su velike uštede moguće. Da bi promovirao program štednje energije gospodin Obama je prošlog tjedna jedan od svojih istupa u javnosti posvetio upravo tome. Na univerzitetu Pennsylvania on je, pored ostalog, istakao: I to je ono što se već radi u velikom prodajno-skladišnom objektu Sears-a, jednog od najvećih trgovačkih lanaca u Sjedinjenim Državama. Ed Maunz, menadžer tog objekta, pedesetak kilometara od Washingtona, kaže: Sears je, kao kompanija, prihvatio izazov Agencije za zaštitu okoline i uključio se u program smanjivanja potrošnje energenata. Rad rashladnih i grijnih jedinica redovno se provjerava, sva rasvjetna tijela, njih oko 15.000, zamijenja su energetski racionalnijim, prekidači koji reagiraju na kretanje instalirani su u svim službenim prostorima.... .... kaže gospodin Maunz i ističe da je potrošnja struje u prodajno-skadišnom objektu koji on vodi smanjena za 31 odsto, a godišnji račun za struju manji je za 46.000 dolara. Prodavac na odjeljenju elektronike Jonathan Boushell, član tima za racionalizacije i uštede, dodaje: Što što rade u Sears-u, lako može biti oponašano bilo gdje drugo, bez posebnih troškova, ili uz ulaganja koja su daleko manja od ušteda, naglašava Jennifer Amann iz Američkog vijeća za ekonomičnu potrošnju energije: Primjer može biti i jedna poslovna zgrada u Arlingtonu, nedaleko od Washingtona. Za samo godinu dana provođenja programa racionalizacije, potrošnja elektro-energije smanjena je za 28 odsto, korištenjem štedljivih sijalica i poboljšanjem rada komponenti rashladnog i grijnog sistema. U novcu... to je 250.000 dolara. Mike Williams, jedan od izvršnih direktora kompanije, vlasnika zgrade, ističe da uspjeh ovisi i od ponašnja korisnika iznajmljenih prostora: Steve Larkin, predsjednik jedne firme koja iznajmljuje prostor, kaže da na izazov Agencije za zaštitu okoline njegovi uposlenici odgovaraju na adekvatan način: Jennifer Amann iz Američkog vijeća za ekonomičnu potrošnju energije posebno naglašava da je natjecanje u štednji energije u zgradama koje je pokrenula Agencija za zaštitu okoline do sada pokazalo da postoje mnoge neiskorištene mogućnosti za štednju energenata. Iskoristiti ih znači profitirati, i u vlastitu korist, i na dobrobit naše planete.